ઇન શૉર્ટ, સરકારે FSIને ઇન્ફ્રાસ્ટ્રક્ચર સાથે મૅચ કરવાનો પ્રયાસ કર્યો છે કે કેમ? કારણ કે એ વિના સમસ્યાઓ અનેકગણી વધી જઈ શકે છે. કહેવાય છે કે સરકાર FSIનો ઉપયોગ રેડીમેડ સૉલ્યુશન તરીકે કરી રહી છે જે ટૂંકા સમયગાળા માટે કામ કરી જશે, પરંતુ એ આગળ જતાં મોંઘું પગલું જ નહીં; વિનાશક પણ સાબિત થઈ શકે છે. જોકે અમુક વર્ગ એવું માને છે કે શહેરની વસ્તી વધે નહીં તો આ FSI વધારવાનું પગલું સફળ થઈ જશે, પણ આ સંભવ જણાતું નથી. મુંબઈમાં આજે અને આવતી કાલે પણ લોકો આવતા રહેશે અને અહીંના ઇન્ફ્રાસ્ટ્રક્ચર પર બોજ વધતો રહેવાનો છે.